作者：刘辰翁
词牌/韵律：金缕曲・贺新郎

paragraphs: 问何年种植。
独成蹊、秾花烂漫，锦开千步。
花下老人犹记我，不似那回赏处。
并吹却、道边谢墅。
黄四娘家今何在，也飘零、偎向前村住。
千万恨，寄红雨。
携壶藉草行歌暮。
记前宵、深盟止酒，况堪扶路。
破手一杯花浮面，不觉二三四五。
更竹里、颠狂崔护。
试语看花诸君子，但如今、俯仰成前度。
君不见，曲江树。